ຈີນ ປະຕິຮູບ ການສໍາມະນາ ອອກແຮງງານ ແລະມີລູກ ໄດ້ຄົນດຽວ
ສະພາ​ແຫ່ງ​ຊາດຈີນ ​ໄດ້​ລົງ​ຄະ​ແນນ​ສຽງ​ ລົບ​ລ້າງການ​​ສຳ​ມະ​ນາ​ ດ້ວຍ​ການ​ອອກ​ແຮງ​ງານ​ໜັກ ຢູ່​ຕາມ​ສູນ​ຕ່າງໆ ແລະການມີລູກໄດ້ຄົນດຽວ ຢ່າງເປັນທາງການ.
ອົງການຂ່າວຂອງທາງການຈີນ ກ່າວວ່າ ສະພາແຫ່ງຊາດ ໄດ້ ລົງຄະແນນສຽງ ລົບລ້າງ ການສຳມະນາ ດ້ວຍການອອກແຮງ ງານໜັກ ຢູ່ຕາມສູນຕ່າງໆ ທີ່ເປັນບັນຫາຖົກຖຽງໂຕ້ແຍ້ງຂອງ ປະເທດແລະຜ່ອນຜັນນະໂຍບາຍມີລູກໄດ້ຜູ້ດຽວທີ່ມີມາຫຼາຍ ສິບປີແລ້ວນັ້ນ ອົງການຂ່າວຊິນຫົວ ຂອງທາງການຈີນ ລາຍງານໃນວັນເສົາ ມື້ນີ້ວ່າ ການເຄື່ອນໄຫວຂອງຄະນະກໍາມະການຖາວອນ ປະ ຈຳສະພາປະຊາຊົນແຫ່ງຊາດຂອງຈີນດັ່ງກ່າວແມ່ນເຮັດໃຫ້ ການຕັດສິນໃຈໃນເດືອນພະຈິກທີ່ຜ່ານມາໂດຍພັກຄອມມິວ ນິສຈີນ ທີ່ປົກຄອງປະເທດຢູ່ໃນເວລານີ້ ກາຍເປັນລະບຽບທີ່ ຖືກຕ້ອງຕາມກົດໝາຍ ອົງການຂ່າວຊິນຫົວກ່າວວ່າ ເລີ້ມແຕ່ວັນເສົາມື້ນີ້ ພວກທີ່ຢູ່ໃນ ສູນອອກແຮງງານທັງໝົດຈະເລີ້ມຖືກປ່ອຍໃຫ້ເປັນອິດສະລະ ເຖິງຢ່າງໃດກໍດີ ລາຍງານຂ່າວໄດ້ເນັ້ນໜັກວ່າໂທດທັງໝົດ ກ່ອນການລົບລ້າງລະບົບດັ່ງກ່າວຍັງມີຜົນບັງຄັບຢ່າງ ສົມບູນ ຊຶ່ງເປັນຂໍ້ກຳນົດ ທີ່ແນໃສ່ເພື່ອປ້ອງກັນບໍ່ໃຫ້ພວກທີ່ຖືກຄຸມຂັງຟ້ອງຮ້ອງ ລັດຖະບານ ພາຍໃຕ້ລະບົບທີ່ມີຊື່ສຽງບໍ່ຄ່ອຍດີດັ່ງກ່າວນີ້ ຕໍາຫລວດສາມາດລົງໂທດພວກທີ່ຖືກກ່າວ ຫາກະທໍາຜິດ ໃຫ້ໄປຢູ່ສູນອອກແຮງງານໜັກໄດ້ເຖິງສີ່ປີ ໂດຍປາດສະຈາກການດໍາເນີນ ຄະດີ ຍັງບໍ່ທັນເປັນທີ່ຈະແຈ້ງວ່າ ແມ່ນຫຍັງຈະຖືກນຳມາໃຊ້ແທນສູນອອກແຮງງານໜັກ ຊຶ່ງເປັນທີ່ຄາດກັນວ່າ ກັກຂັງພວກນັກໂທດເຖິງ 190,000 ພັນຄົນ ນອກນັ້ນ ຄະນະກໍາມະການຖາວອນປະຈຳສະພາຍັງລົງຄວາມເຫັນວ່າ ສາມີ ພັນລະຊາວ ຈີນ ບັດນີ້ສາມາດມີລູກໄດ້ສອງຄົນ ຖ້າຫາກວ່າ ພໍ່ຫລືແມ່ຄົນໃດ ຄົນນຶ່ງຫາກເປັນລູກຄົນ ດຽວຢູ່ໃນຄອບຄົວເຂົາເຈົ້າ